Patrimòni Culturau Immateriau

La Convencion per la proteccion del patrimòni mondial, cultural e natural, adoptada en 1972 per l'Organizacion Educativa, Scientifica e Culturala de las Nacions Unidas (UNESCO) concernissiá solament la preservacion del patrimòni material.

Puèi, apareguèt un interès per salvar las tradicions oralas, qu'es un patrimòni cultural immaterial, per exemple : saber-far artesanal de transmetre, lengas e culturas en dangièr, tradicions de salvagardar.

En 1997, a Marraquèsh, i aguèt una amassada d'expèrts, qu'i foguèt definit lo concèpte de « Patrimòni Oral e Immaterial de l'Umanitat » e decidit d'establir una promocion per la preservacion e la mesa en valor dels Caps d'òbras d'aqueste patrimòni.

Aquesta promocion, sonada « Proclamacion dels Caps d'Òbras del Patrimòni Oral e Immaterial de l'Umanitat », foguèt autrejada lo primièr còp en 2001, après l'estudi d'una tièra de patrimònis prepausats pels Estats. Una lista novèla es creada après 2 ans per una jurada internacionala. Los caps d'òbras proposats devon èstre una espremida culturala viva o en dangièr. Devon tanben èsser l'objècte de programas de preservacion e de promocion, perqué la lista de l'UNESCO garantís pas una proteccion totala.

En 2003, los Estats membres de l'UNESCO adoptèron la Convencion per la Salvagarda del Patrimòni Cultural Immaterial   Sauvegarde du patrimoine culturel immatériel, sul site de l'UNESCO. Foguèt aplicada en abril de 2006, e la primièra Amassada Generala se tenguèt en junh de 2006   Assemblée générale des États parties à la Convention de 2003, sul site de l'UNESCO.

 L'occitan, Patrimòni Mondial Immaterial 

La Chambra d'Òc lancèt un ampèl en 2008, annada proclamada annada de las lengas per l'ONU, perque l'occitan venga Patrimòni Immaterial de l'Umanitat  Occitània a Pè - Apèl de la Chambra d’Òc - LENGA D'ÒC PATRIMÒNI MONDIAL DE L'UMANITAT. L'apèl foguèt sostengut per Georges Frèche, president de la Region de Lengadòc-Rosselhon, e per la Region de PiemontSostenitors de l’apèl de la Chambra d’Òc (41KB) (PDF). Un viatge de 70 jorns a travèrs Occitània foguèt organizat per defendre l'apèl, Occitània a Pè. Aquel projècte contunha en 2009, es sonat Chaminem per òc  Chaminem per òc, sul site de la Chambra D'Òc.

 Nòtas 

 Ligams intèrnes 
 UNESCO
 Patrimòni
 Patrimòni Mondial de l'Umanitat

 Ligams extèrnes 
    UNESCO : Masterpieces of the Oral and Intangible Heritage of Humanity
   Chambra D'Òc


Patrimoni Mondial
Patrimoni Mondial
Categoria:Patrimòni Mondial de l'UNESCO